Vermiste seuntjie (1) se lyk in drein gevind | Netwerk24
Vermiste seuntjie (1) se lyk in drein gevind
Deur Lynn Williams 22 November 2020 17:45
Die soektog na 'n vermiste eenjarige seun van Kareedouw het tragies geëindig toe sy lyk in 'n drein gevind is.
Viron Pantry, van die New Rest omgewing in Kareedouw, is Vrydagaand om 17:00 deur sy ma as vermis aangemeld.
Die gemeenskap en die polisie het saam na die seuntjie gesoek, en het Saterdagoggend op sy lyk afgekom.
Kapt. Mali Govender, polisiewoordvoerder, sê die span wat na die kind begin soek het, het Vrydag gesoek tot sonsondergang, maar sonder enige sukses.
Toe die soektog vroeg Saterdagoggend voorgesit is, is Viron se lyk in 'n drein gevind, nie ver vanwaar hy weggeraak het nie.
Viron het Vrydag saam met sy ma by vriende gaan kuier. Sy woon volgens Govender in Mountainview.
"Viron het met vyf ander kinders tussen die ouderdom van twee en drie jaar oud gespeel. Hy was nie saam met die groep toe die volwassenes gaan kyk het of die kinders nog veilig is nie."